**SAK [XX] FORSLAG OM Å VEDTA EN FORENKLET LOV FOR IDRETTSLAGET**

Styret i [navn på idrettslaget] har i styremøte [dato] besluttet å innkalle til ekstraordinært årsmøte for å fatte vedtak om at idrettslaget skal delta i en prøveordning i regi av Norges idrettsforbund (NIF) gjennom å vedta en forenklet lovnorm.

**Bakgrunn:**

NIF har igangsatt en prøveordning der idrettslag kan vedta en lovnorm som er enklere enn den som i dag gjelder for idrettslag. Den nye lovnormen stiller færre krav til antall tillitsvalgte i idrettslaget, og overlater et større ansvar for organiseringen av idrettslaget til styret. Den nye lovnormen begrenser idrettslagets valgmuligheter til å regulere forhold i loven, ettersom den legger opp til en mer standardisert lov for alle idrettslag som deltar i prøveordningen. Dette innebærer at årsmøtet må vedta lovnormen slik den foreligger og kun skal fylle ut navn på idrettslaget, hvilke særforbund idrettslaget er medlem i, samt navn på idrettsråd og idrettskrets som idrettslag et er tilsluttet.

Loven er også vesentlig forkortet ettersom den i en rekke bestemmelser bare henviser til NIFs lov og ikke gjengir bestemmelsene i sin helhet i loven. Dette betyr at idrettslaget i liten grad vil måtte ajourføre egen lov ved endringer i NIFs lovnorm. Styret anbefaler at årsmøtet vedtar en forenklet lovnorm for idrettslaget. Dersom årsmøtet etter en eventuell vedtakelse av en forenklet lovnorm ønsker å gå tilbake til den ordinære lovnormen, står årsmøtet fritt til å beslutte dette.

**Forslag til vedtak:**

Idrettslaget deltar i prøveordning som innebærer bruk av forenklet lovnorm, og vedtar denne som idrettslagets nye lov med umiddelbar virkning.